Íslenski refurinn – samstarf vísinda - og veiðimanna Ester Rut Unnsteinsdóttir framkvæmdastjóri Melrakkasetursins verður með fyrirlestur um Íslenska refinn í félagsheimili Skotreynar Álfsnesi fimmtudaginn 21 , mars kl. 20.00 . Félagsmenn Skotreynar eru hvattir til að mæta og fræðast um hið stórmerkilega dýr . Ester er líffræðingur í doktorsnámi við Háskóla Íslands með langa reynslu af refarannsóknum sem hún tók fyrst þátt í árið 1998 á Hornströndum undir leiðsögn Páls Hersteinssonar . Hún hefur stundað rannsóknir á refum öll sumur síðan og þar á meðal á Svalbarða . Hún mun svara spurningunni “ Hvað er svona sérstakt við tófurnar okkar á Íslandi ? “ Einnig mun hún fjalla um hvaða þekking er til staðar í dag einmitt vegna samstarfs vísinda - og veiðimanna og hvernig hefur sú þekking gefið okkur ákveðna sérstöðu í heiminum . Hver er stofnstærð refastofnsins sem hefur bæði verið í sögulegu lágmarki og sögulegu hámarki frá því rannsóknir / skráning hófst . Hvernig er frjósemi refsins háttað , geldtíðni , aldurssamsetningu , fæðuval , félagskerfi , o.s.frv . Rannsóknir á refum á Hornströndum og viðkomu þeirra Við hvetjum alla veiðimenn og aðra sem áhuga hafa á íslenska refnum að nýta tækifærið og hlíða á hvað vísindamenn hafa fram að færa og hvernig við getum unnið saman til að auka þekkingu okkar á þessum elsta frumbyggja Íslands . Fyrirlesturinn fer fram í félagsheimili Skotreynar að Álfsnesi ( á skotsvæðinu ) .